Nodiadau i’r hyfforddwr – Modiwl: Adran 1c – Plant a phobl ifanc – Diffiniadau

* PowerPoint ar gyfer y modiwl
* Ap Gweithdrefnau Diogelu Cymru ar ffôn neu lechen y gellir cyfeirio ato drwy gydol y modiwl.

|  |  |  |
| --- | --- | --- |
| Sleidiau | Cyfeiriadau | Nodiadau |
| 1 | **Daw'r holl wybodaeth, oni nodir yn wahanol, o:**  Geirfa  Adran 1:  Egwyddorion diogelu ac arfer effeithiol: plant > Diffiniadau allweddol perthnasol i ddiogelu plant  Awgrymiadau Ymarfer: Arwyddion o Gamdriniaeth ac Esgeulustod Posib mewn Plentyn  *Gweithio gyda’n Gilydd i Ddiogelu Pobl: Cyfrol 5 – Ymdrin ag Achosion Unigol i Amddiffyn Plant sy’n Wynebu Risg* |  |
| 2 | **O'r Eirfa:** Ystyr diogelu yw atal ac amddiffyn plant ac oedolion rhag cael eu cam-drin ac esgeuluso ac addysgu’r rheiny sydd o’u cwmpas i adnabod yr arwyddion a pheryglon. | O wefan yr NSPCC: Diogelu yw'r camau a gymerir i hyrwyddo llesiant plant a'u hamddiffyn rhag niwed.  **Mae amddiffyn plant yn rhan o'r broses ddiogelu.** Mae'n canolbwyntio ar amddiffyn plant unigol y nodwyd eu bod yn dioddef neu'n debygol o ddioddef niwed arwyddocaol. Mae hyn yn cynnwys gweithdrefnau amddiffyn plant sy'n manylu ar sut i ymateb i bryderon am blentyn.  Mae diogelu yn golygu:   * amddiffyn plant rhag camdriniaeth * atal niwed i iechyd neu ddatblygiad plant * sicrhau bod plant yn cael eu magu gyda gofal diogel ac effeithiol * gweithredu i alluogi pob plentyn a pherson ifanc i gael y canlyniadau gorau. |
| 3 |  |  |
| 4 |  | Hyfforddwr i nodi/esbonio: Dyma'r diffiniad **swyddogol**, a ddefnyddir i roi enw plentyn ar y gofrestr.  Fodd bynnag, mae gan BOB plentyn yr hawl i gael ei amddiffyn rhag niwed, ac felly dylid dilyn gweithdrefnau diogelu pryd bynnag y mae pryder bod plentyn yn profi neu’n wynebu risg o ddioddef camdriniaeth, esgeulustod neu fathau eraill o niwed, p'un a yw'r ymarferydd yn ymwybodol o unrhyw anghenion gofal neu gefnogaeth ai peidio. |
| 5 |  |  |
| 6 |  | Gwybodaeth i'r hyfforddwr: Yn y ddeddfwriaeth, diffinnir y term yn swyddogol fel a ganlyn:   * **camdriniaeth** mae hyn yn cynnwys cam-drin rhywiol, esgeulustod, cam-drin emosiynol a cham-drin seicolegol * **nam** ar iechyd corfforol neu feddyliol (gan gynnwys yr hyn a ddioddefwyd o weld neu glywed rhywun arall yn dioddef camdriniaeth). * **nam** ar ddatblygiad corfforol, deallusol, emosiynol, cymdeithasol neu ymddygiadol (gan gynnwys yr hyn a ddioddefwyd o weld neu glywed rhywun arall yn dioddef camdriniaeth).   *Gweithio Gyda’n Gilydd i Ddiogelu Pobl: Cyfrol 5 – Ymdrin ag Achosion Unigol i Amddiffyn Plant sy’n Wynebu Risg* |
| 7 |  | Nodyn i'r hyfforddwr: Nid oes diffiniad statudol o niwed arwyddocaol. Felly, rhaid i ymarferwyr wneud yr hyn a ganlyn:  “Os yw’r cwestiwn ynghylch a yw niwed yn arwyddocaol yn dibynnu ar iechyd neu ddatblygiad y plentyn, dylid cymharu iechyd neu ddatblygiad y plentyn â'r hyn y gellid yn rhesymol ei ddisgwyl mewn perthynas â phlentyn tebyg” (Adran 31 (9), Deddf Plant 1989.) |
| 8 |  | Mae’n bosib yr hoffai’r hyfforddwr argraffu a dosbarthu: Awgrymiadau Ymarfer: Arwyddion o Gamdriniaeth, Esgeulustod a Niwed Posib Mewn Plentyn Gweithgaredd posibl: Grwpiau: gadewch i bob grŵp ddewis math o niwed/esgeulustod.  Gan ddefnyddio'r ap, lluniwch esboniad byr o'r hyn ydyw, a beth yw'r dangosyddion. |
| 9 |  | Yn y gweithdrefnau, defnyddir y term **camdriniaeth**. Mae'r sleid hon yn cyfeirio at yr iaith ddeddfwriaethol, a allai gael ei chydnabod yn fwy cyffredinol. |
| 10 |  |  |
| 11 |  | Hyfforddwr i nodi: Ffugio neu gymell salwch – mae canllaw penodol ar y pwnc hwn:  **Fabricating or inducing illness (FII) (RCPCH, 2009)**  Mewn achosion difrifol, mae rhai o'r ymddygiadau gan ofalwr a allai arwain at niwed yn cynnwys:   * cymell symptomau’n fwriadol drwy roi meddyginiaeth neu sylweddau eraill (mae hyn yn cynnwys gwenwyno nad yw’n ddamweiniol), neu drwy fygu'n fwriadol * ymyrryd â thriniaethau drwy roi gormod o feddyginiaeth, peidio â rhoi meddyginiaeth, neu ymyrryd ag offer meddygol fel llinellau trwyth * honni bod gan y plentyn symptomau na ellir eu profi oni bai eu bod yn cael eu harsylwi'n uniongyrchol, fel poen, pasio wrin yn aml, chwydu neu ffitiau, sy’n arwain at ymchwiliadau a thriniaethau diangen * gorliwio symptomau, gan arwain eto at ymchwiliadau a thriniaethau diangen * ffugio canlyniadau profion a siartiau arsylwi * cael triniaethau neu offer arbenigol ar gyfer plant nad oes eu hangen * honiad o salwch seicolegol di-sail mewn plentyn. |
| 12 | Gwelwch hefyd: Adran 6:  Diogelu plant lle mae pryderon ynghylch ymddygiad rhywiol niweidiol  Adran 6:  Diogelu plant rhag cam-fanteisio rhywiol | Mae **cam-drin â chyswllt** yn cynnwys gweithgareddau cyffwrdd lle mae camdriniwr yn cysylltu'n gorfforol â phlentyn, gan gynnwys treiddiad.  Mae'n cynnwys:   * cyffwrdd yn rhywiol ag unrhyw ran o'r corff p'un a yw'r plentyn yn gwisgo dillad ai peidio * treisio neu dreiddio drwy roi gwrthrych neu ran o'r corff y tu mewn i geg, fagina neu anws plentyn * gorfodi neu annog plentyn i gymryd rhan mewn gweithgaredd rhywiol * gwneud i blentyn dynnu ei ddillad, cyffwrdd organau cenhedlu rhywun arall neu fastyrbio.   Mae **cam-drin digyswllt** yn cynnwys gweithgareddau di-gyffwrdd, fel meithrin perthynas amhriodol, cam-fanteisio, perswadio plant i berfformio gweithredoedd rhywiol dros y rhyngrwyd a fflachio.  Mae'n cynnwys:   * annog plentyn i wylio neu glywed gweithredoedd rhywiol * peidio â chymryd mesurau priodol i atal eraill rhag dod i gysylltiad â gweithgareddau rhywiol gan eraill * cwrdd â phlentyn yn dilyn meithrin perthynas rywiol amhriodol gyda'r bwriad o'i gam-drin * cam-drin ar-lein gan gynnwys gwneud, gwylio neu ddosbarthu delweddau o blant yn cael eu cam-drin * caniatáu i rywun arall wneud, gweld neu ddosbarthu delweddau o blant yn cael eu cam-drin * dangos pornograffi i blentyn * cam-fanteisio ar blentyn yn rhywiol am arian, pŵer neu statws (cam-fanteisio ar blant). |
| 13 |  | Hyfforddwr i bwysleisio: Os yw ymarferydd yn amau, nid oes angen iddo fodloni'r ddau bwynt – h.y. nid oes angen iddo wybod a yw'r adnoddau ar gael/ddim ar gael – dylent wneud hysbysiad. Hyfforddwr i dynnu sylw: Gall y methiant hwn fod yn gysylltiedig â phroblemau magu plant fel camddefnyddio cyffuriau ac alcohol.  Er bod esgeulustod yn debygol o fod yn barhaus ac o achosi niwed cronnus, gall digwyddiadau untro ac esgeulustod episodig effeithio ar iechyd a datblygiad y plentyn. |
| 14 | Gwelwch hefyd: Canllaw Ymarfer i Gymru Gyfan –Diogelu plant sy’n mynd ar goll o’u cartref neu o gartref gofal  Canllaw Ymarfer i Gymru Gyfan –Diogelu plant sy’n cael eu haddysgu gartref |  |
| 15 |  |  |
| 16 |  |  |
| 17 |  |  |
| 18 | Adran 6:  Canllaw Ymarfer i Gymru Gyfan *–* Diogelu plant y mae cam-drin domestig yn effeithio arnynt | Mae tystiolaeth sefydledig bod dod i gysylltiad â cham-drin domestig **yn gallu achosi ac yn achosi niwed sylweddol** i blant.  Estynnodd Deddf Mabwysiadu a Phlant 2002 y diffiniad o niwed arwyddocaol i gynnwys “nam a ddioddefwyd o weld neu glywed rhywun arall yn cael ei gam-drin”. Mae hyn yn cydnabod y ffaith y gall bod yn dyst i drais domestig effeithio’n ddifrifol ar les a datblygiad emosiynol plant. |
| 19 |  | Hyfforddwr i nodi: Er bod y canllawiau'n nodi 13 i 16, gall y glasoed ddigwydd yn gynharach, felly mae angen i ymarferwyr fod yn ymwybodol o hyn.  Dylai plant sy'n cael eu niweidio a phlant sy'n niweidio **ill dau** gael eu trin fel plant a allai fod ag anghenion gofal a chefnogaeth, a dylai ymarferwyr gofio y gall plentyn gyflawni a dioddef trais.  Mae **un o bob pump o bobl ifanc yn eu harddegau** wedi cael eu cam-drin yn gorfforol gan eu cariadon (NSPCC).  Ehangwyd y diffiniad o gam-drin domestig yng Nghymru a Lloegr ym mis Mawrth 2013 i gynnwys **dioddefwyr 16 a 17 oed**. |
| 20 | Canllaw Ymarfer i Gymru Gyfan *–* Diogelu plant rhag camfanteisio troseddol |  |
| 21 | Canllaw Ymarfer i Gymru Gyfan *–* Diogelu plant rhag arferion niweidiol sy’n ymwneud â thraddodiad, diwylliant, crefydd neu ofergoelau | Gwybodaeth i'r hyfforddwr: Byw Heb Ofn:  <https://llyw.cymru/byw-heb-ofn> |
| 22 | Canllaw Ymarfer i Gymru Gyfan *–* Diogelu plant rhag cam-drin  ar-lein | Hyfforddwr i esbonio pob un: Mae sawl ffurf o gam-drin ar-lein:  **Meithrin perthynas amhriodol** – yn disgrifio'r broses o gyfathrebu y mae oedolion sy’n cam-drin yn ei defnyddio i dwyllo plentyn neu berson ifanc i gredu eu bod yn ddibynadwy fel y gallant ei gam-drin ar-lein ac all-lein. Mae meithrin perthynas amhriodol yn cynnwys sefyllfa lle mae rhywun yn cyfathrebu â phlentyn ac yn ceisio ffurfio perthynas gyda'r bwriad o'i roi mewn sefyllfa lle y gellir ei gam-drin. Gall meithrin perthynas amhriodol ddigwydd ar-lein neu all-lein ac yn aml bydd y camdriniwr yn cynnig perthynas i'r plentyn sy’n gwneud iddo deimlo ei fod yn cael ei ddeall neu ei fod yn bwysig. Mae’r camdriniwr yn gweithio i ddatblygu sefyllfa lle mae'r plentyn yn ymddiried ynddo a/neu'n teimlo y gall y camdriniwr ddarparu rhywbeth na allant ei gael gan unrhyw un arall. Gallai hyn fod yn gyfeillgarwch, perthynas y mae'r plentyn yn credu sy'n berthynas ramantus, ymdeimlad o berthyn neu ymdeimlad o bwysigrwydd lle y rhoddir statws neu nwyddau iddynt sy'n creu argraff ar eu cyfoedion.  **Seiberfwlio** – mae’r amcangyfrifon ynghylch nifer y plant sy'n cael eu heffeithio gan seiberfwlio yn amrywio rhwng 6-25%+, yn dibynnu ar y mesurau, ac mae'r rhesymau dros erledigaeth yn amrywiol.  **Negeseuon testun rhywiol ac aflonyddu rhywiol** – mae’r mathau amrywiol hyn o gam-drin rhywiol ar-lein yn aml yn gysylltiedig â phobl ifanc yn eu harddegau’n datblygu perthnasau agos. Mae'r cyd-destun ehangach yn bwysig – mae nifer yr achosion o anghydraddoldebau rhwng y rhywiau, ystrydebau rhywiol a gorfodaeth, a diffyg dealltwriaeth o gydsyniad i gyd yn cymylu'r ffiniau rhwng anfon negeseuon testun rhywiol ac aflonyddu rhywiol. Mae merched mewn mwy o berygl, er bod sail hefyd i bryderu am fechgyn, a all hefyd gael eu haflonyddu’n rhywiol ac sy'n cael eu cam-drin ar-lein.  **Pornograffi ar-lein** – mae nifer yr achosion amcangyfrifiedig yn amrywio, eto yn ôl oedran a rhyw, ond mae rhai amcangyfrifon yn awgrymu bod mwyafrif llethol y bobl ifanc yn eu harddegau wedi gweld pornograffi ar-lein; mae tystiolaeth gymwys o’i effeithiau andwyol, gan gynnwys y ffaith y gallai plant fod yn dysgu am ryw o bornograffi, a dyna pam mae addysg ynghylch perthnasau a rhywioldeb yn bwysig.  **Cam-drin rhywiol ar-lein** – mae ymchwil yn awgrymu y gallai hyn effeithio ar hyd at un o bob 10 plentyn. Mae hyn yn cynnwys meithrin perthynas amhriodol ar-lein i hwyluso cam-drin rhywiol ar-lein gan gynnwys cael gafael ar luniau neu gynnwys fideo a/neu gam-drin rhywiol all-lein. Gall hyn gynnwys annog neu ofyn i blentyn dynnu a rhannu lluniau anweddus ohonynt eu hunain; annog neu ofyn i blentyn ffilmio ei hun neu gymryd rhan mewn ffrydio byw ohono'i hun yn perfformio gweithred rywiol. Nododd ymchwil a wnaed gan Sefydliad Gwylio’r Rhyngrwyd fod 2,082 o luniau a fideos o gam-drin plant yn rhywiol wedi'u ffrydio'n fyw dros gyfnod o dri mis. Datgelodd fod 98 y cant o'r delweddau a ddarganfuwyd o blant 13 oed ac iau, ac roedd 28 y cant ohonynt yn 10 oed neu'n iau, tra bo’r dioddefwr ieuengaf yn ddim ond tair oed.  **Radicaleiddio ar-lein** – defnyddir y rhyngrwyd a'r cyfryngau cymdeithasol hefyd gan eithafwyr a therfysgwyr i hyrwyddo ideoleg a recriwtio neu radicaleiddio pobl, gan gynnwys pobl ifanc.  **Ymddygiad ymosodol ar-lein rhwng plant** – mae’r ymchwil yn awgrymu bod ystod eang o faterion, yn amrywio o ymddygiad niweidiol (er enghraifft, galw enwau ar y cyfryngau cymdeithasol) i ymddygiad cymhleth a niweidiol (er enghraifft, defnyddio bygythiad o ddosbarthu delweddau anweddus i orfodi gweithredoedd rhywiol), ac ni ellir ymdrin â’r rhain i gyd yn yr un modd.  **O ran delweddau rhywiol rhwng plant** – dywed canllaw'r swyddfa gartref y dylid ymdrin â hyn drwy addysg, yn hytrach nag achos troseddol.  **Dylai plant sy'n cael eu niweidio a phlant sy'n niweidio gael eu trin fel plant bregus ac fel dioddefwyr o bosibl**, a dylai ymarferwyr gofio y gall plentyn fod yn dramgwyddwr ac yn ddioddefwr camdriniaeth neu gam-fanteisio.  **Rhaid i'r ymateb i blant fod** **yn** **gymesur** a dylid ei ddarparu ar y lefel lleiaf ymwthiol, fel sy'n briodol i bob achos. |
| 23 | Gwelwch hefyd: Canllaw Ymarfer i Gymru Gyfan *–* Diogelu plant a all fod wedi’u masnachu  Diogelu plant rhag camfanteisio troseddol  Deddf Gwasanaethau Cymdeithasol a Llesiant (Cymru) 2014  Deddf Caethwasiaeth Fodern 2015 | Hyfforddwr i sicrhau dealltwriaeth: Gall yr elfen o symudiad fod o fewn ffiniau sirol, o dref i dref, o fewn tref, neu hyd yn oed rhwng ystafelloedd mewn adeilad. Hyfforddwr i nodi fel sy’n briodol: **Mae masnachu plant yn ffurf ar gam-drin plant ac mae angen ymateb diogelu plant iddo.**  Bydd plentyn sydd wedi’i fasnachu yn disgrifio ymddygiad y bydd angen ei asesu yn erbyn dangosyddion cam-drin plant neu **gaethwasiaeth fodern**. |
| 24 | Canllaw Ymarfer i Gymru Gyfan *–* Diogelu plant rhag camfanteisio rhywiol  Canllaw Ymarfer i Gymru Gyfan *–* Diogelu plant lle mae pryderon ynghylch ymddygiad rhywiol niweidiol |  |